jkorsvik/nowiki_second_scrape_merged huggingface dataset:
Kenny Anthony

Kenny Davis Anthony (født 8. januar 1951) er en sanktlusiansk politiker for Saint Lucia Labour Party. Han er var statsminister i Saint Lucia fra 30. november 2011 til 7. juni 2016.


== Liv og virke ==
Anthony har lærerutdannelse fra Saint Lucia Teachers College og har studert statsvitenskap, historie og juss ved University of the West Indies. I 1988 avla han doktorgrad ved University of Birmingham i Storbritannia. Han er advokat med kvalifikasjon fra Middle Temple i London.Anthony var fra 1980 til 1981 undervisningsminister. Fra 1984 underviste han ved University of the West Indies på Barbados, der han i 1989 ble leder av avdelingen for undervisning i rettsvitenskap. Fra 1995 til 1996 var han tilknyttet sekretariatet for Caribbean Community i Georgetown i Guyana. Deretter var han statsminister fra 1997 to 2006. Etter å ha ledet opposisjonen kom han igjen i regjeringsposisjon etter at Saint Lucia Labour Party vant valget i november 2011.


== Referanser ==
Regjeringens krisestøtteenhet

Krisestøtteenheten (KSE) er en enhet i Samfunnssikkerhetsavdelingen i Justis- og beredskapsdepartementet. Krisestøtteenheten er fast kontaktpunkt for informasjon til og fra Justis- og beredskapsdepartementet ved ekstraordinære hendelser og kriser.   
Krisestøtteenheten skal ved behov kunne yte støtte til lederdepartementet og Kriserådet i deres krisehåndtering. KSE er sekretariat for Kriserådet og understøtter Justis- og beredskapsdepartementets samordningsrolle på samfunnssikkerhetsområdet 
Krisestøtteenheten har som hovedfunksjon å: 

bidra med kompetanse i form av rådgivning og faglig bistand til lederdepartementets arbeid med samordning og helhetlig sentral krisehåndtering. Dette omfatter støtte til analyser, utarbeidelse og formidling av overordnede situasjonsrapporter og etablering av felles situasjonsforståelse som grunnlag for strategiske beslutninger.
støtte lederdepartementet og Kriserådet med kapasiteter i form av infrastruktur (herunder tekniske løsninger), lokaler og personell.Krisestøtteenhetens rolle i den sentrale krisehåndteringen er beskrevet i samfunnssikkerhetsinstruksen.


== Referanser ==
Francisco Sandaza

Francisco José Sandaza Asensio (født 30. november 1984) er en spansk fotballspiller som spiller for den kinesiske klubben Qingdao Huanghai FC. Han har tidligere spikt for de skotske klubbene St. Johnstone og Rangers.


== Referanser ==


== Eksterne lenker ==
(jp) Francisco Sandaza – J.League Data 
(fr) Francisco Sandaza – LÉquipe 
(en) Francisco Sandaza – Transfermarkt 
(en) Francisco Sandaza – WorldFootball.net 
(en) Francisco Sandaza – Soccerbase.com 
(en) Francisco Sandaza – FootballDatabase.eu 
(en) Francisco Sandaza – Soccerway 
(en) Francisco Sandaza – FBref 
(es) Francisco Sandaza – as.com
Nils Andreas Sørensen

Nils Andreas Sørensen (født 8. desember 1909 i Kristiania, død 8. juni 1987 i Trondheim var en prisbelønt norsk kjemiker.Etter examen artium ved Fagerborg videregående skole 1927 ble han kjemiingeniør fra NTH 1933 og fikk dr.techn. 1937. Han ble professor i organisk kjemi ved NTH etter Claus Nissen Riiber ga seg.


== Verv og utmerkelser ==
Det Norske Videnskaps-Akademi medlem
Norges Tekniske Vitenskapsakademi,  medstifter og nestformann i interimsstyret
Det Kongelige Danske Videnskabernes Selskap
Norsk Kjemisk Selskap æresmedlem
Fridtjof Nansens belønning for fremragende forskning
St. Olavs Orden, ridder i 1. klasse 1965
Guldberg-Waage-medaljen fra Norsk Kjemisk Selskap 1966.


== Referanser ==


== Eksterne lenker ==
Nils Andreas Sørensens privatarkiv finnes ved NTNU Universitetsbiblioteket
Lysithea (måne)

Lysithea er en prograd irregulær satellitt som går i bane rundt Jupiter. Den ble oppdaget av Seth Barnes Nicholson i 1938 ved Mount Wilson Observatory og er oppkalt etter den mytologiske Lysithea, datter av Oceanus og en av Zevs' elskerinner.Lysithea fikk ikke sitt nåværende navn før i 1975; før det ble var den kun kjent som Jupiter X. Enkelte ganger ble den også referert til som «Demeter» fra 1955 til 1975.
Månen tilhører Himalia-gruppen som består av fem måner i bane mellom 11 og 13 Gm fra Juptiter i en inklinasjon på ca. 28,3°.


== Noter og referanser ==
Noter
Referanser


== Eksterne lenker ==
Lysithea Profile Arkivert 3. august 2015 hos Wayback Machine. by NASA's Solar System Exploration (engelsk)
David Jewitt pages (engelsk)
Jupiter's Known Satellites (av Scott S. Sheppard) (engelsk)
Thomas Brodie-Sangster

Thomas Brodie Sangster (født 16. mai 1990 i London) er en britisk film- og fjernsynsskuespiller og bassist, kjent for sine roller i Hitler: The Rise of Evil fra 2003, Love Actually, Nanny McPhee, The Last Legion, Game of Thrones og som stemmen til Ferb Fletcher i Phineas og Ferb og Newt i The Maze Runner fra 2009 og igjen i oppfølgeren Maze Runner: Ildprøven fra 2015 og the Queen's gambit i 2020   


== Filmografi ==
2003 Hitler: The Rise of Evil
2003 Love Actually
2007 The Last Legion
2009 Nowhere Boy
2005 - 2013 TV-serien Phineas og Ferb
fra 2015 TV-serien Thunderbirds Are Go
2014 The Maze Runner - I dødens labyrint
2015 Maze Runner: Ildprøven
2017 TV-serien Godless
2018 Maze Runner: The Death Cure


== Referanser ==


== Eksterne lenker ==
(en) Thomas Brodie-Sangster på Internet Movie Database 
(sv) Thomas Brodie-Sangster i Svensk Filmdatabas 
(da) Thomas Brodie-Sangster på Filmdatabasen 
(da) Thomas Brodie-Sangster på Scope 
(fr) Thomas Brodie-Sangster på Allociné 
(en) Thomas Brodie-Sangster på AllMovie 
(en) Thomas Brodie-Sangster på AllMovie 
(en) Thomas Brodie-Sangster hos Turner Classic Movies 
(en) Thomas Brodie-Sangster hos Rotten Tomatoes 
(en) Thomas Brodie-Sangster hos The Movie Database
MT «Thorhild» (1956)

MT «Thorhild» var et tankskip bygget ved Rosenberg Mekaniske Verksted som byggenummer 171. Det ble levert til rederiet Tønnevolds Tankrederi i Grimstad 19. januar 1956.
På konteakt med BP på 10 år


== «Thorhild» ==
1956: 19. januar: Levert til rederiet Tønnevolds Tankrederi i Grimstad. Døpt «Thorhild»


== «Aquario» ==
1971: 16. juli solgt til Wall Shipping Co. Liberia. Overlevert i dokk ved Nyland Vest, Oslo, Omdøpt  «Aquario».


== «Florence» ==
1972: Omdøpt «Florence».


== «Bluebird» ==
1975: Omdøpt «Bluebird».
1976: Solgt fra National Bank of North America til spanske huggere i San Esteban de Pravia.
1976: juni: Levert Huggere


== Kilder ==
«M/T Torhild». Lillesand sjømannsforening. Besøkt 27. januar 2019. 


== Bilder ==
«Thorhild» www.shipspotting.com
«Bluebird» www.shipspotting.com


== Eksterne lenker ==
(en) MT «Thorhild» – Den internasjonale sjøfartsorganisasjonen
Samara kraftverk

Samara kraftverk (russisk: Samarskaja TETs) er et varmekraftverk nær Samara i Samara oblast, Russland. Det eies og opereres av et regionalt kraftselskap, og har en produksjonskapasitet på 440 MW. Brenselstype er naturgass og mazut.
Byggingen av kraftverket begynte omkring 1971, og første byggetrinn stod ferdig i 1972.


== Se også ==
Liste over verdens største olje- og gasskraftverk


== Referanser ==
Euporie (måne)

Euporie (gresk: Ευπορία), også kjent som Jupiter XXXIV, er en av Jupiters måner. Den ble oppdaget av et team av astronomer ved University of Hawaii ledet av Scott S. Sheppard i 2001, og gitt den midlertidige betegnelsen S/2001 J 10.Euporie er ca. 2 km i diameter og går i bane rundt Jupiter med en gjennomsnittlig avstand på 19 088 Mm på 538,780 dager og har en inklinasjon på 145° mot ekliptikken (145° mot Jupiters ekvator) i en retrograd retning og med en eksentrisitet på 0,0960.


== Referanser ==
Shabwah

Shabwah'  (arabisk: شبوة) er et av tjue guvernement i Jemen. Guvernementets areal er 39 000 km². I 2004 hadde Shabwah 470 635 innbyggere. Administrasjonssenteret ligger i byen Ataq. 


== Distrikter ==
Guvernementet Shabwah består av sytten distrikter:


== Referanser ==
Ta’izz (guvernement)

Ta'izz'  (arabisk: تعز) er et av tjue guvernement i Jemen. Guvernementets areal er 10 100 km². I 2004 hadde Ta'izz 2 393 425 innbyggere. Administrasjonssenteret ligger i byen Ta'izz. 


== Distrikter ==
Guvernementet Ta'izz består av tjuetre distrikter:


== Referanser ==
Ivar Lykke (arkitekt)

Ivar Lykke (født 9. april 1941 i Trondheim) er en norsk arkitekt.
Han ble uteksaminert fra NTH i 1965. Lykke arbeidet i arkitektfirmaene 4B Arkitekter fra 1973 til 1990 og Linje Arkitekter fra 2000. I mellomtiden var han leder for NSB Arkitektkontor. Der var han ansvarlig for mange prosjekter, inkludert oppussing av stasjonene Lysaker, Skøyen og Kambo.Han kommer fra kjøpmannsslekten Lykke i Trondheim og er sønnesønn av statsminister Ivar Lykke. Han er far til Nina Lykke, som er skjønnlitterær forfatter og grafisk designer.


== Referanser ==
Sønsterudtunnelen

Sønsterudtunnelen er en veitunnel i Hole kommune i Buskerud. Tunnelen ligger langs en arm av europavei 16. Før Nestunnelen ble tatt i bruk i 1988 var den del av hovedtraséen.


== Referanser ==


== Se også ==
Skarettunnelen
Veitunneler i Norge
Undersjøiske veitunneler i Norge
Skarettunnelen

Skarettunnelen er en veitunnel i Hole kommune i Viken. Tunnelen er en del av europavei 16. Den er 465 meter lang.


== Se også ==
Sønsterudtunnelen
Nestunnelen
Veitunneler i Norge
Undersjøiske veitunneler i Norge


== Referanser ==
Stampleinåstunnelen

Stampleinåstunnelen er en veitunnel i Asker kommune i Viken. Tunnelen er en del av europavei 134. Den er 375 meter lang.


== Referanser ==


== Se også ==
Merraskottunnelen
Veitunneler i Norge
Undersjøiske veitunneler i Norge
Merraskottunnelen

Merraskottunnelen er en veitunnel i Asker kommune i Viken. Tunnelen er en del av europavei 134. Den er 610 meter lang.


== Se også ==
Stampleinåstunnelen
Veitunneler i Norge


== Referanser ==
Vassumtunnelen

Vassumtunnelen er en veitunnel i Frogn kommune i Akershus. Tunnelen er en del av europavei 134. Den er 368 meter lang.


== Se også ==
Frogntunnelen
Veitunneler i Norge
Undersjøiske veitunneler i Norge


== Referanser ==
Rustandtunnelen

Rustandtunnelen er en veitunnel i Nore og Uvdal kommune i Buskerud. Tunnelen er en del av fylkesvei 40. Den er 53 meter lang.


== Se også ==
Veitunneler i Norge
Undersjøiske veitunneler i Norge
Scheibler

Scheibler:

Hroar Scheibler (1921 - 2011), norsk maler og grafiker
Karl Wilhelm Scheibler, Karol (Wilhelm) Scheibler (1820, Monschau  –  1881, Łódź)
Scheiblers kapell (Kaplica Scheiblera)
Karol Scheiblers mursteinshus (Kamienica Karola Scheiblera)
Karol Scheiblers palass (Pałac Karola Scheiblera)
Scheibler-familiens palass (Pałac Scheiblerów)


== se også ==
Stiftelsen Scheibler
Adolph Strecker

Adolph Friedrich Ludwig Strecker (født 21. oktober 1822 i Darmstadt i storhertugdømmet Hessen, død 7. november 1871 i Würzburg) var en tysk kjemiker som var lektor ved Det Kongelige Frederiks Universitet 1851–60. Han var kjent for die Strecker-synthese (aminosyre-syntesen) og die Strecker-Abbau.


== Liv og virke ==
Etter doktorgrad i 1842 under Justus von Liebig i Giessen, var Strecker assistent både der og i Darmstadt, før han ansøkte stillingen som kjemilærer i Kristiania som ble ledig etter Moritz Christian Julius Thaulows bortgang i 1850. Ved det som senere ble eget Kjemisk institutt (UiO) ble han (i lektor-stilling) den som fikk forskning på programmet, elevene hadde tidligere bare lest kjemi. Det gikk mest i organisk kjemi. Selv om kongen ga ham St. Olavs Orden meldte han i 1860 overgang til Universitetet i Tübingen, og hans elev Peter Waage hadde så professoratet 1862–1900.


== Referanser ==
Michel Roger

Michel Roger (født 9. mars 1949 i Poitiers) er en fransk jurist og statstjenestemann, som fra 2010 til 2015 var statsminister i Monaco.


== Karriere ==
Roger er utdannet jurist med doktorgrad i privatrett. Etter endt utdannelse arbeidet som advokat og i Frankrikes departement for planlegging og regional utvikling, før han fra 1981 til 1986 ved Université de Poitiers. Roger arbeidet deretter i utdanningsdepartementet, før han fra 1982 til 1998 arbeidet i det franske Senatet. Fra 2002 til 2008 var han rådgiver for Jean-Pierre Raffarins regjering. I 2007 ble han medlem av Monacos høyesterett.Roger ble overtok som statsminister 29. mars 2010. Han var statsminister til desember 2015 da han ble syk og ikke kunne gjenoppta arbeidet.


== Utmerkelser ==
Roger har mottatt en rekke franske ordener: Han er offiser Æreslegionen og av Den nasjonale fortjensorden, kommandør av De akademiske palmer, samt ridder av Ordenen for landbruksfortjenester og av Ordenen for kunst og litteratur. Han er utnevnt til kommandør av Vatikanets Sankt Gregor den stores orden og er storoffiser av Ridderordenen av den hellige grav i Jerusalem. Roger er også ridder av den rumenske Nasjonale fortjenstorden og Den burkinske fortjenstorden (Burkina Faso).


== Referanser ==
Airco

The Aircraft Manufacturing Company Limited (Airco) var en britisk flyprodusent som ble etablert i 1912 av George Holt Thomas i Hendon nord i London. 
Selskapet ansatte Geoffrey de Havilland og hans Aircomodeller sto for 30% av alle treningsfly, jagerfly og bombefly som ble brukt av Storbritannia og USA under første verdenskrig. Alle De Havillands modeller fikk forstavelsen DH. 
I november 1918 var Airco den største flyprodusenten i verden og sysselsatte mellom 7000 og 8000 arbeidere ved Hendon.  De produserte også et nytt fly hvert 45 minutt.Etter krigen gikk etterspørselen etter flyene Airco produserte ned og 1. mars 1920 ble Airco slått sammen med Birmingham Small Arms Company (BSA). BSA oppdaget fort at Airco var i langt verre finansiell situasjon enn de hadde forutsett og Airco ble slått konkurs. 
Ved hjelp av Holt Thomas kjøpte Geoffrey de Havilland deler av konkursboet og etablerte de Havilland Aircraft Company i 1920.


== Liste over Aircofly ==
DH.1 (1915) – toseter biplan-jager med enkel skyvepropell
DH.2 (1915) – enseter biplan-jager med enkel skyvepropell
DH.3 (1916) – tomotors biplan-bomber. To prototyper ble laget og ble inspirasjon for den senere DH.10
DH.4 (1916) – toseter biplan-bomber
DH.5 (1916) – enseter biplan-jager
DH.6 (1916) – toseter biplan-treningsfly
DH.9 (1917) – toseter biplan-bomber
DH.9A
DH.9C
DH.8 (1918) – videreutviklinf av DH.9 med kraftigere motor og større vinger
DH.10 Amiens (1918) – tomotors biplan-bomber.
DH.11 Oxford (1919) – Variant av DH.10, prototyp
DH.16 (1919) – variant av DH.9A med passasjerkabin for fire passasjerer, brukt i sivil luftfart.
DH.18 (1920) – enkeltmotors passasjerfly med plass til åtte passasjerer.


== Referanser ==
No Night There

«No Night There» er en amerikansk salme. Melodien ble skrevet av Hart P. Danks. Teksten ble skrevet av John R. Clemenets i 1899 og var inspirert av Åpenbaringen 21:25.


== Bakgrunn ==
Under en reise til California på slutten av 1890-tallet fikk Clements se solnedgangen i Golden Gate, en scene han aldri ville glemme. Så tenkte han at mørket snart ville følge dette store synet. Men én dag ville han være i et land uten natt, med evig dag, ingen smerte, ingen død eller frykt. Den kvelden skrev han «No Night There».


== Norsk versjon ==
Trygve Fossen har skrevet en norsk tekst. Hans norske tittel er «Alle tårer tørres av».


=== Innspilling ===
Evangeliekvartetten med Walfred Andersens ensemble. Innspilt i Oslo 27. juni 1938. Utgitt på 78-platen Telefunken T-8176.


== Referanser ==
Aisne (elv)

Aisne er en elv nordøst i Frankrike og en av sideelvene til Oise. Elva har gitt navn til departementet Aisne.
Kilden ligger i Argonnerskogen ved Sainte-Menehould og den renner så nordover og vestover før den munner ut i Oise ved Compiègne. Aisne er 355,9 km lang. Flere slag ble utkjempet ved elven under første verdenskrig.


== Referanser ==
Retno Marsudi

Retno Lestari Priansari Marsudi (født 27. november 1962 i Semarang) er en indonesisk diplomat som i 2014 ble landets utenriksminister.


== Liv og virke ==
Marsudi var ambassadør i Norge fra 2005 til 2008. Hun fikk i 2006 sideakkreditering som ambassadør i Island. Deretter var hun til 2012 var hun sjef for Europa- og Amerika-avdelingen i det indonesiske utenriksdepartementet. Hun var den første kvinne som fikk en så høy stilling. Hun har tidligere ledet multilaterale og bilaterale forhandlinger på vegne av Indonesia. I 2012 ble hun ambassadør i Nederland.Marsudi ble i 2014 Indonesias første kvinnelige utenriksminister.Kong Harald utnevnte i 2011 Marsudi til kommandør med stjerne av Den Kongelige Norske Fortjenstorden «for særlig fortjenstfullt virke for fremme av de norsk-indonesiske forbindelser».


== Referanser ==
Ralf Stegner

Ralf Stegner (født 2. oktober 1959 i Bad Dürkheim) er en tysk politiker for Sozialdemokratische Partei Deutschlands (SPD).
Stegner er fra 2008 leder av SPDs gruppe i landdagen i delstaten Schleswig-Holstein og fra 2007 leder av partiet i delstaten. Fra 2003 til 2005 var Stegner finansminister i delstatsregjeringen og fra 2005 til 2008 innenriksminister. Da storkoalisjonen i delstatsparlamentet mellom Christlich Demokratische Union (CDU) og SPD ble oppløst i 2009, ble han opposisjonsleder i landdagen.
Rolf Stegner har utdannelse i samfunnsvitenskap, historie og germanistikk.


== Referanser ==
Terje Sinding

Terje Sinding (født 1945 i Stavanger) er en norsk oversetter som har bodd i Frankrike siden 1969. Han er bosatt i Montpellier. Han er kjent for å ha oversatt skandinavisk dramatikk og litteratur til fransk.
Terje Sinding var elev ved Stavanger katedralskole.
Han har doktorgrad om Henrik Ibsens dramatikk. Tidligere har han arbeidet ved teateret Comédie-Française i Paris, samt forelest ved Université de Paris X-Nanterre. Sinding oversetter fra dansk, norsk og svensk til fransk. 
Av norske forfattere har han oversatt verk av blant andre Fredrik Brattberg, Tomas Espedal, Eivind Hofstad Evjemo, Hans Herbjørnsrud, Henrik Ibsen, Jon Fosse, Arne Lygre, Cecilie Løveid, Olaug Nilssen, Per Petterson, Geir Pollen, Tore Renberg, Petter Rosenlund, Øystein Stene og Demian Vitanza.Sinding ble i 2011 utnevnt til ridder av 1. klasse av Den Kongelige Norske Fortjenstorden «for fortjenstfullt virke for norsk litteratur og samtidsdrama i Frankrike».


== Referanser ==
Gu (forvaltningsenhet)

Gu (hangul: 구, hanja: 區, norsk: distrikt eller bydel) viser til et administrativt forvaltningsnivå i Sør-Korea og Nord-Korea.
I Sør-Korea er det først og fremst de største byene som inndeles i «Gu» (og deretter «Dong»). Byer som Busan, Daegu, Incheon og Ulsan inndeles også i de mindre urbane områdene «Gun» (fylker).
Byer med en befolkning under 500 000 deles ikke inn i «Gu», men direkte i den mindre enheten «Dong». «Gu» håndterer mange av oppgavene som er håndtert av en byadministrasjon i andre land. «Gu» i Suwon, Cheongju og Jeonju har imidlertid mindre makt enn tilsvarende i Seoul og andre storbyer.
Sankta Clara kloster (Torkø)

Sankta Clara kloster var et fransiskanerkloster på Torkø utenfor Listerbyåns utløp i Blekinge.
Adelsmannen Ture Turesson Bielke var blitt dømt av en kirkelig domstol for å ha utlånt penger og ha tatt gårder i pant. For å bøte på synden bygget han et lite kapell samt et lite herberge på Torkø, som han siden overlot til fransiskanerordenen. Kapellet sto ferdig i 1459. I 1467 fant fransiskanermunkene en alabastfigur på øya som de syntes lignet ordenens kvinnelige helgen Sankta Clara. Stedet måtte dermed være hellig, og munkene ansøkte derfor Rom om tillatelse til å oppføre et kloster, hvilket paven godkjente.Kong Hans av Danmark, Norge og Sverige stadfestet siden Bielkes gavebrev, og gjennom nok et gavebrev mottok klosteret også Helgeø, som tilhørte kongen og kronen. Vilkåret var, at munkene årlig skulle gi en tønne torsk til det nærliggende Sølvesborg slott. Klosteret ble stadig omtalt i 1524, men i 1536 ble reformasjonen innført og alle klostre nedlagt. Sankta Clara kloster ble omsider revet ned, og en del av stenene ble slept over isene til Johannishus og brukt til slottsbyggeriet der. Kapellet ble stående, men i dag ses kun mindre rester av det.


== Referanser ==
Jacob Christie Kielland

Jacob Christie Kielland (født 11. februar 1897, død 19. oktober 1972) var en norsk arkitekt.


== Biografi ==


=== Privatliv ===
Han ble født i Bergen som sønn av arkitekt Jens Zetlitz Monrad Kielland (1866–1926) og hans hustru Anna Magdalena Cathrine (1871–1948) av den skotsættede familien Christie. Farfaren var presten og politikeren Jacob Kielland, og gjennom ham var, Jacob Christie Kielland grandnevø til maleren Kitty Lange Kielland og forfatteren Alexander Kielland. Han hadde en yngre søster, Else Christie Kielland, som var kunstmaler.
I desember 1926 giftet han seg med Anne Sofie Nygaard. De fikk tre døtre.


=== Yrkeskarriere ===
Jacob Christie Kielland fikk sin arkitekturutdannelse ved Norges tekniske høgskole i 1919. Hans far hadde vært professor fra 1912 til 1918.

Etter eksamen drev Jacob Christie Kielland sitt eget arkitekturfirma i Oslo. I 1930 ble han sekretær for byarkitekten i Oslo. Han ble direktør for Oslo Bolig- og Sparelag (OBOS), det største boligbyggelaget i Norge. Han forlot stillingen i 1946 for å bli leder for boligdirektoratet, en stilling han hadde inntil direktoratet ble nedlagt på midten av 1960-tallet.Kielland ble tildelt St. Olavs Orden. Dessuten var han ridder av Polyhymnia (orden) siden 1919.
Han døde i Oslo i 1972.


== Referanser ==


== Eksterne lenker ==
(no) Jacob Christie Kielland i Norsk biografisk leksikon
Portugals distrikter

Portugals distrikter, siden 1976 har Portugal vært inndelt i 18 distrikter (distritos). Disse har navn etter sitt administrasjonssentrum. Distriktene spiller imidlertid liten rolle rent administrativt, og mesteparten av regional- og lokaldemokratiet skjer i landets 308 kommuner (concelhos). Den utøvende makten på kommunalt nivå ledes av et valgt Câmara Municipal, mens budsjetter og andre overordnede spørsmål også må godkjennes av kommunestyret (Assembleia Municipal). Kommunene er igjen delt inn i 4 261 sogn (freguesias), hver med egne lokaladministrasjoner.
Det finnes også to autonome regioner (regiões autónomas): Asorene (Açores) og Madeira. Disse er begge oversjøiske territorier, og har egne regionale parlamenter og regjeringer.


== Referanser ==
Jalousie (Tango Tzigane)

«Jalousie (Tango Tzigane)» er en komposisjon av den  danske komponisten, Jacob Gade. Den ble skrevet i 1925 og ble snart populær over hele verden. 


== Bakgrunn ==
Stykket ble komponiert på Tibirke Mølle, hvor Gade hadde en feriebolig. Den ble først fremført av et 24-manns orkester på den betydningsfulle kinoen, Palads Theatre, i København, og dirigert av Gade 14. september 1925.Gade var hoveddirigent for kinoorkesteret på den tiden. Melodien ble brukt som en del av akkompagnementet under den danske premieren av stumfilmen, Don Q, Zorros sønn (Don Q, Son of Zorro).


== Publisering ==
Melodien ble publisert i 1925 av Gade og Warny i Danmark, så det påfølgende år i New York og Paris. Radiosendinger og bruken av den i filmer i 1930-årene spredte stykkets popularitet. I 1938 ble den første innspillingen gjort av the Boston Pops Orchestra, dirigert av Arthur Fiedler for Victor. Mange andre innspillinger fulgte, ofte med forskjellige arrangementer, eller med sang.
Peter Kreuders orkester spilte den inn i Berlin 16. november 1937. «Jalousie» («Tango Tzigane») ble utgitt på 78-platene Telefunken A-2369 i Tyskland samt Telefunken T-8135 og Telefunken T-8219 i Norge.  
Vera Bloom har skrevet en engelskspråklig tekst med tittelen «Jealousy». Frankie Laine with Paul Weston & his Orchestra, Carl Fischer: Piano, spilte inn sangen. Den ble utgitt på singlen Columbia 4-39585 i 1951.


== Norsk versjon ==
Øistein Frantzen har skrevet en norsk tekst. Den norske tittelen er «Sjalusi».


=== Innspilling ===
Øistein Frantzen, stort danseorkester Dir.: Kristian Hauger. Innspilt i Oslo 24. februar 1943. Utgitt på 78-platen Telefunken T-8328.


== Musikk ==
Verket består av to temaer: Det første, «et temperamentsfull tema i D-moll», etterfulgt av en «lyrisk seksjon i D-dur», som begge har en typisk tangorytme. Selv om det ble Gades mest populære og suksessfulle verk, skrev han flere tangoer, slik som «Romanesca, Tango» i 1933.


== Referanser ==